এক্সেস রোডের কারণে বাকলিয়াবাসী মাত্র পাঁচ মিনিটে মূল শহরে আসতে পারবে জানিয়ে সিডিএ চেয়ারম্যান বলেন, বাকলিয়া থেকে মূল শহরে যাওয়ার জন্য আগে সাত-আট কিলোমিটার ঘুরতে হতো। এখন মাত্র দেড় কিলোমিটার পথেই যাওয়া যাবে। এতে মাত্র পাঁচ মিনিট সময়ে মূল শহরে প্রবেশ করতে পারবে এখানকার মানুষ। বাকলিয়াবাসী আগে কখনো সেটা হয়তো কল্পনাও করতে পারেনি। মাত্র দেড় কিলোমিটার সড়কের জন্য ২২১ কোটি টাকা অনুমোদন দেবে সেটাও কল্পনার বাইরে ছিল।